<p><strong>Алопеция (таздану)</strong>&nbsp;&ndash; шаштың дерттеніп, түсуі, бұл адам үшін күрделі психологиялық мәселе. Шаш әрдайым өмірлік күш пен қуаттың символы саналады.</p>

<p>Алопеция &nbsp;&nbsp;термині тазданудың барлық түріне қолданылады:</p>

<ul>
	<li>ошақты алопеция (<a href="https://www.zdrav.kz/node/334">ұялы алопеция</a>&nbsp;/ таздану)</li>
	<li>босанудан кейін шаш түсуі</li>
	<li>механикалық зақымданудан шаштың сиреуі (шашты әсемдеудің кейбір түрі, химиялық бұйралау, жиі бояу)</li>
	<li>симптоматикалық таздану</li>
	<li>әйелдердің таздануы, ерлердің таздануы, т.б.</li>
</ul>

<p>Алопецияны екі үлкен топқа бөлуге болады:</p>

<ul>
	<li>тыртықтық (тыртық түзілуімен өтеді, шаш баданасының семуі)</li>
	<li>тыртықтық емес (диффуздық, ошақтық, андрогендік).</li>
</ul>

<p>Ошақты&nbsp; алопецияда шаш белгілі бір жерлерде түседі, таздану ошақтары біліне бастайды.</p>

<p>Диффуздық алопецияда шаш бастың бүкіл жерінде түседі.</p>

<p>Сонымен қатар, алопеция себореялық және андрогендік болады.</p>

<p>Себореялық түрі тері майының артық мөлшерде бөлінуі кезінде пайда болады, ал андрогендік &ndash; гормондық бұзылыстардан болады, көбінесе, тұқым қуалайды.</p>

<p>Андрогендік алопецияны &laquo;ерлерге&raquo; тән санайды, себебі, бұл сырқаттың себебі &ndash; ерлердің&nbsp; <a href="http://www.zdrav.kz/node/7058">гормондарының</a> шаш фоликулына әрекет етуі. Ерлердің үштен бірі андрогендік алопецияға шалдығады, бұл генетикалық бейімділігі бар адамдар. Кейде &laquo;ерлердің&raquo; алопециясына әйелдер де шалығуы мүмкін.&nbsp;</p>

<p>Трихограмма &ndash; микроскопиялық тексеру әдісі, ол шаштың және шаштың өсу фазасының қатынасын анықтайды. Трихограмма нәтижесі алопецияның түрін анықтауға және тиімді емдеуді тағайындауға мүмкіндік береді.</p>

<p>Алопецияның барлық түрлері емделеді. Бастысы, маманға уақытылы көріну қажет.</p>

<p>Шаштың және шаш түбі терісінің мәселелері (<a href="http://symptomaster.com/client/main?user_action=user_action_from_external_url&amp;need_auth_guest=1&amp;external_symptom_id=629&amp;gender_id=2" target="_blank">әйел</a>&nbsp;|&nbsp;<a href="http://symptomaster.com/client/main?user_action=user_action_from_external_url&amp;need_auth_guest=1&amp;external_symptom_id=655&amp;gender_id=1" target="_blank">ер</a>)</p>
