<p id="page-title">Аноректальдық абсцесс &ndash; айналшық пен тік ішектің аумағында іріңнің жиналуы.</p>

<section id="block-system-main">
<p><a id="Себептері" name="Себептері"><strong>Себептері</strong></a></p>

<p>Аноректальдық абсцесстің жиі себептері:</p>

<p>&middot;&nbsp;&nbsp;&nbsp; Айналшық аумағындағы бездердің түтіктерінің бітелуі</p>

<p>&middot;&nbsp;&nbsp;&nbsp; айналшық аумағындағы тіндердің инфекциялық қабынуы</p>

<p>&middot;&nbsp;&nbsp;&nbsp; Жыныстық жолмен берілетін инфекциялар</p>

<p>&middot;&nbsp;&nbsp;&nbsp; жарақаттар</p>

<p>&middot;&nbsp;&nbsp;&nbsp;&nbsp;<a href="http://www.zdrav.kz/kk/node/10517">&nbsp;Крон ауруы&nbsp;</a>немесе&nbsp;<a href="http://www.zdrav.kz/kk/node/10474">дивертикулит секілді аурулардан туындаған&nbsp;</a>терең ректальдық абсцес.</p>

<p>Келесі факторлар аноректальдық абсцестің даму қаупін арттырады:</p>

<p>&middot;&nbsp;&nbsp;&nbsp;&nbsp;&nbsp;&nbsp;&nbsp;&nbsp; Анальдық жыныстық қатынас</p>

<p>&middot;&nbsp;&nbsp;&nbsp;&nbsp;&nbsp;&nbsp;&nbsp;&nbsp; Қатерлі ісікті емдеу - Химиотерапия</p>

<p>&middot;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;<a href="http://www.zdrav.kz/kk/node/10534">Диабет</a></p>

<p>&middot;&nbsp;&nbsp;&nbsp;&nbsp;&nbsp;&nbsp;&nbsp;&nbsp; Ішектің қабыну аурулары (<a href="https://www.zdrav.kz/kk/node/10517">&nbsp;Крон ауруы</a>&nbsp;,&nbsp;<a href="http://www.zdrav.kz/kk/node/11824">ойық жаралы колит</a>)</p>

<p>&middot;&nbsp;&nbsp;&nbsp;&nbsp;&nbsp;&nbsp;&nbsp;&nbsp; Кортикостероидтық &nbsp;препараттарды қабылдау</p>

<p>&middot;&nbsp;&nbsp;&nbsp;&nbsp;&nbsp;&nbsp;&nbsp;&nbsp; Әлсіреген &nbsp;иммундық жүйе (мысалы, ВИЧ/СПИД)</p>

<p>Бұл ауру ерлердің арасында жиі кездеседі. Сондай-ақ, айналшық сызаттары пайда болған, жаялық салатын сәбилердің&nbsp; арасында жиі кездеседі.</p>

<p>&nbsp;</p>

<p><a id="Симптомдары" name="Симптомдары"><strong>Симптомдары&nbsp;</strong></a></p>

<p>Жиі симптомдары &ndash; айналшық аумағындағы ісіну және тіндердің ісінуімен болатын солқылдайтын ауырсыну. Ауырсыну нәжіс шыққанда, жөтелгенде, отырған кезде күшейеді.</p>

<p>Сондай-ақ, келесі симптомдар болуы мүмкін:</p>

<p>&middot;&nbsp;&nbsp;&nbsp;&nbsp;&nbsp;&nbsp;&nbsp;&nbsp; Констипация (іш қатуы)</p>

<p>&middot;&nbsp;&nbsp;&nbsp;&nbsp;&nbsp;&nbsp;&nbsp;&nbsp; Тік ішектен ірің шығуы</p>

<p>&middot;&nbsp;&nbsp;&nbsp;&nbsp;&nbsp;&nbsp;&nbsp;&nbsp; шаршау,&nbsp;қызба, түнгі тершеңдік, қалтырау</p>

<p>&middot;&nbsp;&nbsp;&nbsp;&nbsp;&nbsp;&nbsp;&nbsp;&nbsp; айналшық аумағындағы қызару, сезімталдықтың артуы және тіндердің тығыздалуы</p>

<p>&middot;&nbsp;&nbsp;&nbsp;&nbsp;&nbsp;&nbsp;&nbsp;&nbsp; ауырсыну.</p>

<p>Балаларда айналшық аумағында абсцесс ісінген, тығыз түйін түрінде көрінеді. Жайсыздық салдарынан бала мазасызданады. Әдетте, басқа симптомдары болмауы мүмкін.</p>

<p><a id="Диагностика" name="Диагностика"><strong>Диагностика</strong></a></p>

<p>Аноректальдық &nbsp;абсцестің болуы ректальдық тексеру барысында анықталуы мүмкін. Басқа ауруларды ескеру үшін ректороманоскопия өткізілуі мүмкін. &nbsp;&nbsp;</p>

<p>Сирек жағдайда ірің жиналған бөліктерді анықтау үшін КТ,&nbsp;МРТ немесе&nbsp;УДЗ (УЗИ) жүргізіледі.</p>

<p><a id="Емдеу" name="Емдеу"><strong>Емдеу</strong></a></p>

<p>Бұл мәселе өздігінше шешілмейді. Тек қана антибиотиктер әдетте, абсцесті жоймайды.</p>

<p>Емдеу абсцестің қуысын ашуға және шаюға негізделеді.</p>

<p>&middot;&nbsp;&nbsp;&nbsp;&nbsp;&nbsp;&nbsp;&nbsp;&nbsp; Операция жергілікті анестезиямен жасалады, ол седативті препараттармен жансыздану сезімін туындатады. Сондай-ақ, жұлын анестезиясы немесе жалпы&nbsp; наркоз қолданылуы мүмкін. &nbsp;</p>

<p>&middot;&nbsp;&nbsp;&nbsp;&nbsp;&nbsp;&nbsp;&nbsp;&nbsp; Бұл &nbsp;хирургиялық іс-шара - амбулаторлық, осы күні науқас үйіне қайтады. Хирург зақымданған аумақты тіліп, іріңнен тазартады.</p>

<p>&middot;&nbsp;&nbsp;&nbsp;&nbsp;&nbsp;&nbsp;&nbsp;&nbsp; Ірің терең тінде болса, абсцес толық тазарғанға науқас ауруханада болады.</p>

<p>&middot;&nbsp;&nbsp;&nbsp;&nbsp;&nbsp;&nbsp;&nbsp;&nbsp; Операциядан кейін отырып, жылы ванна қабылдау қажет. Бұл ауырсынуды азайтып, тіндердің ісінуін басуға, абсцестің жақсы шайылып, тазаруына ықпал етеді.</p>

<p>Тазартылған&nbsp; абсцесс, әдетте, ашық қалады, шеттері тігілмейді.</p>

<p>Хирург ауырсынуды басатын препараттар мен антибиотиктерді тағайындауы мүмкін.</p>

<p>Ішті жүргізетін препараттар қажет болуы мүмкін. Жеке гигиена ережелерін қадағалау қажет. Абсцесс &nbsp;жазылғанға дейін жұмсақ немесе сұйық тамақ тұтыну қажет.</p>

<p><a id="Болжамы" name="Болжамы"><strong>Болжамы</strong></a></p>

<p>Дұрыс емделген жағдайда толық жазылуға болады. Әсіресе, бұл сәбилерге қатысты.</p>

<p>Емделу кеш басталса, асқыну пайда болады.</p>

<p><a id="Мүмкін асқынулары" name="Мүмкін асқынулары"><strong>Мүмкін асқынулары</strong></a></p>

<p>Аноректальдық &nbsp;абсцеске жатады:</p>

<p>&middot;&nbsp;&nbsp;&nbsp;&nbsp;&nbsp;&nbsp;&nbsp;&nbsp; Анальдық&nbsp;фистула&nbsp;(айналшық пен басқа да анатомиялық құрылымдардың арасындағы ақаулы бірігу)</p>

<p>&middot;&nbsp;&nbsp;&nbsp;&nbsp;&nbsp;&nbsp;&nbsp;&nbsp; Инфекцияның жалпы қан ағымына таралуы (сепсис)</p>

<p>&middot;&nbsp;&nbsp;&nbsp;&nbsp;&nbsp;&nbsp;&nbsp;&nbsp; Тұрақты ауырсыну</p>

<p>&middot;&nbsp;&nbsp;&nbsp;&nbsp;&nbsp;&nbsp;&nbsp;&nbsp; Аурудың қайталануы</p>

<p>&middot;&nbsp;&nbsp;&nbsp;&nbsp;&nbsp;&nbsp;&nbsp;&nbsp; Тыртықтар</p>

<p><a id="Қашан дәрігерге көріну қажет" name="Қашан дәрігерге көріну қажет"><strong>Қашан дәрігерге көріну қажет</strong></a></p>

<p>Келесі жағдайларда дәрігерге көріну қажет:</p>

<p>&middot;&nbsp;&nbsp;&nbsp;&nbsp;&nbsp;&nbsp;&nbsp;&nbsp; Тік ішектен бөліністер, ауырсыну және аноректальдық &nbsp;абсцестің басқа симптомдары пайда болса</p>

<p>&middot;&nbsp;&nbsp;&nbsp;&nbsp;&nbsp;&nbsp;&nbsp;&nbsp; Қызба, қалтырау және осы ауруды емдегеннен кейінгі пайда болған басқа симптомдар</p>

<p>&middot;&nbsp;&nbsp;&nbsp;&nbsp;&nbsp;&nbsp;&nbsp;&nbsp; Қант &nbsp;диабетінің болуы , қандағы глюкоза деңгейінің бақылау қиынға түскенде.</p>

<p><a id="Алдын алу" name="Алдын алу"><strong>Алдын алу</strong></a></p>

<p>Жыныстық жолмен берілетін инфекциялардың алдын алу және уақытылы емдеу аноректальдық &nbsp;абсцестің қалыптасуының алдын алуы мүмкін. Жыныстық қатынас кезінде оның ішінде, анальдық түрінде презерватив қолдану&ndash; алдын алу шарасы.</p>

<p>Сәбилердің жаялығын жиі ауыстыру, дұрыс гигиена оларда абсцестердің, анальдық сызаттардың пайда болуының алдын алуға көмектеседі.</p>

<p><a id="Синонимдары:" name="Синонимдары:"><strong>Синонимдары:&nbsp;</strong></a></p>

<p>Анальдық абсцесс; Ректальдық абсцесс; Периректальдық абсцесс; Перианальдық абсцесс; тік ішектің абсцесі.</p>

<p>&nbsp;</p>

<p><strong>Ақпарат көзі:</strong>&nbsp;<a href="https://medlineplus.gov/ency/article/001519.htm">https://medlineplus.gov/ency/article/001519.htm</a></p>
</section>
