<section id="block-system-main">
<p><a id="1" name="1"><br />
<strong>Жалпы ақпарат</strong></a></p>

<p>Баланит &ndash; бұл күпектің және жыныстық мүшенің ұшының қабынуы. &nbsp;</p>

<p><img alt="" src="https://www.zdrav.kz/images/refs/bal.jpg" /></p>

<p><em>Ерлерді</em><em>ң репродуктивтік жүйесіне жыныстық мүше, ұма, ұрықтық түтіктер және қуық асты безі жатады.</em></p>

<h2>&nbsp;</h2>

<h2><a id="2" name="2"><strong>Себептері</strong></a></h2>

<p>Баланит, көбінесе, сүндетке отырғызылмаған ерлердің жеке гигиена ережелерін орындамауының салдарынан болады. Аурудың пайда болуының басқа да келесідей себептері бар:</p>

<ul>
	<li>Реактивті артрит&nbsp; немесе атрофиялық және қырма теміреткі</li>
	<li>Инфекциялар</li>
	<li>Құрғататын сабынды қолдану</li>
	<li>Шомылғаннан кейін сабынның көбігінің дұрыс шайылмауы</li>
	<li>Бақылауға алынбаған диабет</li>
</ul>

<h2>&nbsp;</h2>

<h2><a id="3" name="3"><strong>Симптомдары</strong></a></h2>

<ul>
	<li>Күпектің немесе жыныстық мүшенің қызаруы</li>
	<li>Жыныстық мүшенің ұшындағы басқа бөріткендер</li>
	<li>Жыныстық мүшеден сасық иісті бөлінділер шығуы</li>
	<li>Күпектің және жыныстық мүшенің ауырсынуы</li>
</ul>

<h2>&nbsp;</h2>

<h2><a id="4" name="4"><strong>Диагностика</strong></a></h2>

<p>Дәрігер балонитті медициналық тексерістің негізінде ғана анықтайды. Дегенмен, теріде вирустардың, зеңдер мен бактериялардың болуын да тексеру қажет болуы мүмкін. Сондай-ақ, терінің биопсиясы да өткізілуі қажет.&nbsp;</p>

<h2>&nbsp;</h2>

<h2><a id="5" name="5"><strong>Емдеу</strong></a></h2>

<p>Емдеудің әдісін таңдау баланиттің себебіне байланысты.</p>

<ul>
	<li>Бактериалдық баланитте &nbsp;таблетка немесе жақпай май түріндегі антибиотиктер тағайындалады.</li>
	<li>Тері аурулары кезінде пайда болатын баланитте стероидтық жақпа майлар көмектеседі.</li>
	<li>Зеңдік баланитте зеңдерге қарсы жақпа майлар тағайындалады.</li>
</ul>

<p>&nbsp;</p>

<p>Ауыр жағдайларда сүндетке отырғызу - оңтайлы шешім. Егер тазарту үшін күпекті созып тарту мүмкін болмаса, науқасты сүндетке отырғызу қажеттігі туындайды.</p>

<h2>&nbsp;</h2>

<h2><a id="6" name="6"><strong>Болжамы</strong></a></h2>

<p>Көпшілік жағдайларда, баланитті жақпа майлармен және гигиенаны мұқият қадағалау арқылы емдеуге болады. Әдетте, хирургиялық емдеу қажет болмайды.</p>

<h2>&nbsp;</h2>

<h2><a id="7" name="7"><strong>Мүмкін асқынулары</strong></a></h2>

<p>Ұзақ уақыт бойы қабынудың салдарынан туындайды:</p>

<ul>
	<li>Тыртықтану тінінің қалыптасуы және жыныстық мүшенің саңылауының тарылуы&nbsp;</li>
	<li>Күпекті &nbsp;ысырып, пенистің ұшын ашудың қиындауы (фимоз)</li>
	<li>Күпекті жыныстық мүшенің ұшына қарай тартудың қиындауы (парафимоз)</li>
	<li>Пенистің ұшының қанмен қамтамасыз етілуінің бұзылысы</li>
	<li>Жыныстық мүшенің қатерлі ісігінің даму қаупінің артуы</li>
</ul>

<h2>&nbsp;</h2>

<h2><a id="8" name="8"><strong>Қашан дәрігерге көріну қажет</strong></a></h2>

<p>Баланиттің қандай да бір симптомдары болса, оның ішінде, күпектің ісінуі немесе ауырсынуы болса, дәрігерге көріну қажет.</p>

<h2>&nbsp;</h2>

<h2><a id="9" name="9"><strong>Алдын алу</strong></a></h2>

<p>Жеке гигиенаны қадағалау баланиттің көпшілік жағдайларының алдын алуға көмектеседі. Шомылған кезде күпекті тартып, астындағы аумақты тазарту қажет.</p>
</section>
